Referat fra møte i Læringsmiljøutvalget 02.12.2024

Til stede: Anita Gundrosen, Rolf-Eirik Bexrud, Susanne Koch Stigberg, Jonatan Tagestad Fuglevaag, Lars Solberg, Kasper Hetland, Ingrid Kvalheim, Solveig Berge (referent)
Til stede (observatører): Anne-Lise Eng, Asbjørn Lie Waula 
Til stede (andre): Trine Botten-Lande (Studentlivskoordinator SiØ)
Forfall (faste observatører): Soad Hirkjølen, Tone Skråning, Aina Karlstad 

Sak 00/2024: Godkjenning av saksliste og innkalling.
Godkjent.
Sak 00/2024: Godkjenning av referat fra 22.10.2024.
Godkjent.
Sak 3/2024: Kort orientering fra Studentparlamentet om pågående saker/arbeid knyttet til læringsmiljøet v/Lars Solberg.
Viktigste pågående arbeid:
· Studentleder fratrer vervet i januar 2025 for å gå inn i en stipendiatstilling ved HiØ. Ny studentleder er Mats Louis Christensen fra 1.1.2025.
· Forberedelser til UKÆ 2025 som arrangeres 18. – 22. mars. I år har vi spesielt fokus på å knytte vertskommunene (spesielt Halden) til campus og studentene.  
· Vi er godt i gang med forberedelser til «Avspark» i januar, som er opplæring av studenttillitsvalgte. Det er laget en tentativ timeplan og eksterne aktører er invitert. I år har vi spesielt fokus på rådene som et samarbeidsmiljø og case arbeid.
· Tema for studieseminaret 2025 er besluttet: Livsmestring.  
Sak 4/2024: Kort orientering om pågående arbeid/saker knyttet til læringsmiljøet i UKU og i kollegiet Pro-dekan utdanning v/Kjersti Berggraf Jacobsen.
Viktigste pågående arbeid i UKU:
· Utarbeide retningslinjer for KI i oppgaveskriving og ulike deler av eksamensgjennomføringen. Foreløpig er det en arbeidsgruppe i UKU som forbereder dette arbeidet, og det skal settes ned et utvalg som får ansvar for utarbeiding av retningslinjene. Dette inkluderer også arbeid med å styrke den pedagogiske kompetansen hos ansatte med tanke på utbredelse og utvikling av KI.
· Studentmedvirkning: UKU er fortsatt engasjerte i det pågående arbeidet med å utvikle et mer permanent opplæringsprogram for studenttillitsvalgte
· Fagdag i vårsemesteret blir 28. mai med tema "Utforskende tilnærminger til undervisning og pedagogisk praksis"
· Ellers verdt å merke seg at fakultetenes arbeid med kvalitetsrapportering til høgskolens kvalitetsrapport 2023-24 i år er redusert grunnet omstillingsprosessen. 
Viktigste pågående arbeid i Pro-dekan utdanning kollegiet:
· Arbeid med studieporteføljen – omstillingsprosessen
· Arbeid med ny handlingsplan for livslang læring. Dette fortsetter ut i neste semester

[bookmark: _Hlk182994540]Sak 18/2024: Orientering: Evaluering av studiestartuka og fadderuka 2024 v/ Siv Skaarer Hansen, Seksjon for kommunikasjon, og Mats L. Christensen, nestleder Utdanningsansvar, Studentparlamentet.
Førsteårsstudentenes (alle BA-studenter, MAGLU og årsstudier) evaluering av studiestartuka ble presentert. Undersøkelsen fikk lav svarprosent (11% - 159 svar). Det er utfordrende å få opp svarprosenten da studentene ikke åpner e-poster som sendes ut til deres hiof.no adresse. Utvalgte funn fra undersøkelsen:
· Åpningsdagen hadde en samlet score på 4,2 (1 svært misfornøyd/5 svært fornøyd)
· Åpningsseremoniene hadde en samlet score på 3,9
· "Jeg opplevde mottak og opplegg på studieprogram som positivt" hadde en samlet score på 4,4
· "Jeg synes det var fint å møte mine faglærere og mitt studieprogram på åpningsdagen" hadde en samlet score på 4,6
· Fadderuka hadde en samlet score på 3,0
· Studenter og ansatte er alt i alt fornøyd med informasjonen om studiestart
· 95% av studentene svarer at de fikk nødvendig/spesifikk informasjon om studiestart for sitt studieprogram på høgskolens nettsider
· Fortsatt tilbakemeldinger på at det er avvikende informasjon i timeplan og Canvas 
Studiestartgruppa anser følgende momenter som viktige for 2025:
· Rammer for 2024 kan og bør gjenbrukes med kun små justeringer (ressursbesparende)
· Avklaring av budsjett og rammer bør gjøres tidlig, helst i januar
· Studiestartrutinen må godkjennes og forankres før Studiestart 2025
· Prosjektgruppa ønsker en representant fra faglig side som har ansvar for forventninger og mål for det faglig/sosiale opplegget på programmene
· Fadderopplegget og samarbeidet med høgskolen bør vurderes og det foreslås å nedsette en egen arbeidsgruppe
· De internasjonale studentene faller lett utenfor på åpningsdagen. Forbedre samarbeidet med internasjonalt team om inkludering.
· "HiØ i omstilling" kan påvirke engasjementet. Studiestart er en "dugnad" og krever mange hender og hoder.

Innspill fra LMUs medlemmer:
· Ha en opplæringspakke til nye studenter som inkluderer «hvordan bruke din hiof e-post».
· Bruk tillitsvalgte i klassene i enda større grad for systematisk informasjon ut mot nye studenter. 
· Det kan være en idé å bruke noen av faddergruppene som fokusgrupper for å evaluere neste års fadderuke.
Orientering fra Studentparlamentet om Fadderuka: årets fadderuke var preget av utfordringer med administrasjon av uka. En årsak til dette er en nesten fullstendig utskiftning av det originale styret før sommeren. Det var en stor mangel på faddere dette året, og stor variasjon på deltakelse (med lavest deltakelse på skoleløype og «city tour»).
Parlamentet peker på noen utfordringer:
· Sterk mangel på engasjement ved LUSP
· Lite koordinering med Høgskolen spesielt rundt rekruttering
· Mangel på intensiver for å være Fadder
· Dårlig markedsføring
· Dårlige opplevelser fra tidligere, spesielt 2023, påvirket holdninger til fadderuka
Fokus for fadderukene 2025:
· Løfte deltakelsene fra studenter på LUSP
· Styrke rollefordelingen i fadderstyret med «Fadderansvarlig» og «Fakultetsfaddere»
· Styrke markedsføringen av fadderukene ved å sette inn flere ressurser inn i fadderstyrets «markedsføringsenhet»
· Få et tettere samarbeid med både fag og administrasjon
· Ha ett åpent fadderstyremøte i måneden hvor samarbeidspartnere blir invitert for bedre koordinering
· Sikre et tettere samarbeid med studentlivskoordinator i SiØ

Innspill fra LMUs medlemmer:
· Innspill fra Pro-dekan utdanning LUSP: tar med tilbakemeldingene fra fadderstyret til fakultetet: fakultetet må bidra i enda større grad i arbeidet med å rekruttere faddere og ikke legge dette ansvaret på studentene alene.
· Innspill fra studentene: HVO-rådet har jobbet systematisk med å få opp studentengasjementet på fakultetet. Arbeidet med dette er delt i programtillitsvalgtrapporten og kan være til inspirasjon og nytte ved andre fakulteter.

Sak 19/2024: Planlegging av dialogmøter med fakultetene, innspillsak v/ Anita Gundrosen
Bakgrunn: LMU skal bidra at UH-lovens § 10-1.Læringsmiljøet ved universiteter og høyskoler blir fulgt og sikre at studenter medvirker i de prosessene som gjelder læringsmiljøet. Læringsmiljøet på institusjonen skal være forsvarlig ut fra en samlet vurdering av hensynet til studentenes helse, sikkerhet og velferd, og læringsmiljøet er de forholdene som virker inn på studentenes muligheter til å tilegne seg kunnskap, og som er av betydning for studentenes fysiske og psykososiale helse.
LMU ønsker å gjennomføre dialogmøtene som følger:
· Dialogmøtet skal gjennomføres i andre halvdel av februar
· Alle tre fakultetene møter samtidig, og det legges vekt på erfaringsdeling
· Deltakere er følgende:
· Leder, nestleder og ett studentmedlem LMU (samt sekretær)
· Studentrådsleder (alle fakultet)
· Pro-dekan utdanning (alle fakultet)
· En studieprogramansvarlig (alle fakultet)

Sak 20/2024: Orientering om det pågående arbeidet med Samarbeidsavtalen mellom Høgskolen i Østfold og Studentparlamentet i Østfold v/ Anita Gundrosen
Oppsummering av det pågående arbeidet:
· Forankre avtalen i parlamentet​
· Avklare hvem som «eier» fadderstyret​
· Demokratitid - må spesifiseres. Ansvaret må komme frem​
· Opplæring og krusing av tillitsvalgte – må samkjøres med hva som står i kvalitetssystemet​
· Ressurs til frikjøp av AU reduseres fra 200 % til 150 % fra 1.1.24

Sak 21/2024: Kriteriegrunnlag og utlysning - Læringsmiljøprisen , Innspillsak v/ Anita Gundrosen
Bakgrunn: LMU deler hvert år ut læringsmiljøprisen. Prisen lyses ut i januar hvert år og er en av fem priser som årlig deles ut ved HiØ. Læringsmiljøprisen deles ut i slutten av vårsemesteret, mens de øvrige prisene deles ut i løpet av høsten. Det mangler p.t. et tydelig kriteriegrunnlag for tildeling av Læringsmiljøprisen. Vi ser en økning i antall nominasjoner og det er viktig å ha et sett med kriterier som komitéen kan benytte i vurdering av de nominerte.
Videre arbeid: Arbeidsutvalget utarbeider et forslag til kriterier og utlysning etter innspill fra LMUs medlemmer. Forslaget fremmes som vedtakssak på LMUs neste møte 21.01.2025.

Sak 22/2024: Hvordan jobber vi best med Si ifra-systemet? Innspillsak v/Åsa Lier, Seksjon for HR og Monika Forsbring, Seksjon for utdanningskvalitet.
Bakgrunn: Jmfr. LMUs mandat skal LMU holdes orientert om klager institusjonen mottar fra studentene som gjelder læringsmiljøet, og nøye følge utviklingen i spørsmål som har med studentenes helse, sikkerhet og velferd å gjøre. I denne saken møter vi HMS-ansvarlig og kvalitetsrådgiver ved høgskolen og det legges opp til dialog rundt hvordan vi best kan jobbe med Si ifra-systemet med tanke på den digitale systemløsningen vi har i dag.
Innspill fra LMUs medlemmer:
· Studenter har ikke så god forståelse av hva Si ifra er og de forstår ikke “knappen” på nettsiden – at denne kan klikkes på. Forslag: en “flytende knapp” som følger deg uansett hvor du er på nettsiden hiof.no. 
· Om anonymitet i skjema: 
· Manglende opplæring av studenter om hva anonymitet i innsending av skjema innebærer. Dette fører til uklarheter om hva det betyr å oppgi/ikke oppgi navn. Det bør informeres/opplæres bedre rundt dette.
· Mottaker av skjema opplever utfordringer når man ikke kan følge opp. Studenter skal være trygge på at de ikke vil bli navngitt, men det er viktig for å få all informasjon man trenger for beste oppfølging av saken.
· Det oppleves at studenter er usikre på hva de kan melde ifra om.
· Det hadde vært fint med et eget punkt i skjemaet for «ros». Slik det er nå er det usikkert hvor dette kan skrives inn.
Tilbakemelding fra HMS-rådgiver og kvalitetsrådgiver: vi vil utbedre teksten rundt «anonymitet» på nettsiden til Si ifra, slik at denne fremstår som tydeligere og mer informativ for studentene. Nettløsningen til Si ifra skal beholdes inntil videre og en eventuell ny plattform er på plass, men inntil da kan vi kontinuerlig jobbe med opplæring og informasjon rundt Si ifra og forbedring av tekst på nettsiden.
 
[bookmark: _Hlk182990004]Sak 23/2024: Fokusområde: Universell utforming/inkluderende læringsmiljø – fysisk læringsmiljø, orienteringssak v/Rolf-Eirik Bexrud, Seksjon for eiendom.
Bakgrunn: LMU har et særlig ansvar for å følge opp HiØs handlingsplan for universell utforming. Videre har LMUs medlemmer besluttet å ha et spesielt fokus dette skoleåret på hvordan HiØ arbeider med å utvikle en inkluderende og attraktiv campus (jmfr. LMUs årsplan). Saken er todelt:
1) Orientering om status på hovedmål, delmål og tiltak i Handlingsplan for universell utforming av det fysiske læringsmiljøet. Lover og forskrifter som påvirker arbeidet:
Seksjon for eiendom følger HiØs handlingsplan for universell utforming, og denne er retningsgivende i prosjekter.
Generelt for begge campuser: I prosjekter der det er krav om byggemelding av prosjekter følges teknisk forskrift 17 (TEK17), som setter bestemte krav til universell utforming (UU). Merk at selv om HiØ er i en omstillingsprosess så vil UU blitt tatt vare på i campusutviklingen. Dette er lovpålagt. 
Halden: HiØ samarbeider med Statsbygg, gårdeier, om UU:
· Statsbygg har egen rådgiver i UU som bistår i prosessen.
· Statsbygg benytter konsulentfirma Vista utredning for å kartlegge, kalkulere og sette opp arbeidslister for utbedring
· Statsbygg koordinerer gjennomføring av avvik
· Siste gjennomgang av bygget var i juni 2024
· UU i bygget er dokumentert i nettsiden Bygg for alle: https://byggforalle.no/bygning/151859
Fredrikstad: HiØ samarbeider med PPI, gårdeier, om universell utforming:
· Vista utredning har utarbeidet en rapport for byggene (2019). På bakgrunn av denne er det utarbeidet en avviksliste som høgskolen følger opp – etter hvert som det vedlikeholdes og bygges om på campus
· UU i bygget skal dokumenteres på nettsiden Bygg for alle når arbeidet er ferdigstilt – etter plan i 2025

2) Hvilke kortsiktige mål har HiØ med arbeidet med å skape en attraktiv campus: status og målsetninger. Ønskelig med innspill rundt temaer som studentmedvirkning, satsningsområder, hva skaper et innbydende og inkluderende fysisk læringsmiljø:
Det skal i årene frem mot 2035 brukes store midler på campusutvikling. Arbeidet fortsetter under HiØs omstillingsprosess for å sikre en attraktiv campus. Campus Remmen får lavere husleie og dette vil bidra til å finansiere tiltak:
· Campus Remmen skal utvikles innenfor eksisterende bygningsmasse
· Det er foreslått et nybygg i Fredrikstad (KVU)
· Bygges nytt bygg for IIØ og HVO (Akademi for scenekunst benytter bygget slik det står i dag – K-bygget)
· Studentmedvirkning sikres gjennom brukergruppeinvolvering i utviklingen

Innspill fra studentene angående medvirkning i prosessen: viktig at møter for brukergruppene er forutsigbare: at de planlegges i god tid i forveien for å sikre at studentene har mulighet til å delta og dermed sikre reell medvirkning.

Sak 24/2024: Møtedatoer våren 2025
Møte 1: tirsdag 21. januar 9 – 12 (Fredrikstad)
Møte 2: Mars 9 – 12 (Halden)
Digitalt møte: April – digitalt møte for Læringsmiljøprisen: avstemming tildeling av pris
Møte 3: Juni 9 – 12 (Fredrikstad)
